  Майя Бывальцева 21-тӥ толшоре Удмуртилэн тӧроез Александр Бречалов Россиысь лэсьтӥськонъя но жилищно-коммунальной возёсъя министрен Ирек Файзуллинэн пумиськылӥз. Со сярысь улосвыл тӧролэн но кивалтэтлэн пресс-службазы ивортӥз. Кивалтӥсьёс элькунын выль школаос но нылпи садъёс пуктон, Ижкарын валтӥсь канализационной насос станциез но 26 номеро коллекторез лэсьтон ужъёсты йылпумъян сярысь вераськизы. Озьы ик Александр Бречалов 2021-тӥ арын Ижкарын, Сарапулын, Воткаын, Можгаын но Дэри ёросын куать школаос но 14 нылпи садъёс пуктыны чакламын шуыса ивортӥз. Али Дэри ёросысь Хохрякиын выль школа пуктон ласянь ужпум лэчыт сылэ, озьы ик Ижкарысь ньыль школаосъя, соос мултэс тырмытэмын Александр Бречалов, Удмуртилэн тӧроезИрек Файзуллин Удмуртилэсь «Жильё и городская среда» йӧскалык ӵектосъя умой ужамзэ но лэсьтӥськонлэсь быдӟалазэ пусйиз. Тодэ вайытом, азьвылгес Александр Бречаловлэн Владимир Путинэн видеоконференци амалэн вераськоназ Россилэн азьмуртэз 2019-тӥ но 2020-тӥ аръёсы Удмуртиын лэсьтӥськон 30 процентлы йылӥз шуыса пусйиз.  Тегъёс: Ижкар лэсьтськонудыс Удмуртия школаос дӥськут лэсьтськон Лэсьтськонъяминстерство АлександрБречалов  